Fibromyalgia อาการเจ็บปวดตามเนื้อตัวเรื้อรัง อย่างไม่ทราบสาเหตุ
รายงานด้านการแพทย์ต่อไปนี้จะเป็นเรื่องเกี่ยวกับโรคเรื้อรังชนิดหนึ่ง ซึ่งผู้ป่วยมีอาการเจ็บปวดตามเนื้อตามตัวอย่างไม่ทราบสาเหตุ เมื่อก่อน
อาการเจ็บปวดตามเนื้อตามตัวเรื้อรังโดยไม่ทราบสาเหตุที่เรียกกันว่าFibromyalgia (ไฟโบรมายาลเจีย) นั้น มีคนเป็นหลายล้านคนทั่วโลกส่วนใหญ่เป็นผู้หญิง ในสหรัฐมีคนเป็นราว 10 ล้านคน แพทย์กล่าวว่าโรคนี้เป็นกันแพร่หลายกว่าที่เคยคิดกัน นายแพทย์ Patrick Wood ผู้เชี่ยวชาญโรค Fibromyalgia กล่าวว่าประชากรโลกราว 4 % เป็นโรคนี้ ไม่ว่าจะเป็นเชื้อชาติผิวพันธุ์ใด เมื่อก่อนแพทย์หลายคนไม่ได้คิดถึงโรคนี้อย่างจริงจังจนมาในปี 2533 เมื่อ American College of Rheumatology รายงานว่ามีผู้ป่วยโรคนี้และผู้ป่วยมีหลายจุดของร่างกายส่วนบนและส่วนล่างอ่อนไหวต่อการสัมผัสแพทย์ยังหาสาเหตุที่แน่ชัดไม่พบและยังไม่มีวิธีรักษาให้หายขาดแต่มีหลายทฤษฎีเกี่ยวกับสาเหตุของโรค รวมทั้งการนอนหลับไม่สนิท หลายคนที่ได้รับการวินิจฉัยว่าเป็นโรคFibromyalgia มักสดุ้งตื่นบ่อย ๆ เวลานอนหลับแพทย์สันนิษฐานด้วยว่า อาจเป็นเพราะความผิดปกติในระบบประสาทส่วนกลางหรือความผิดปกติทางพันธุกรรม บางทฤษฎีบอกว่าโรคนี้เกิดจากการมีความเครียดสูงทั้งทางร่างกายและทางจิตใจ อย่างเช่นหลังการเกิดอุบัติเหตุทางรถยนตร์ หรือเป็นโรคร้ายแรงอื่น ๆรวมทั้งไข้จับสั่นหรือมาลาเรีย อาการเจ็บปวดเจ็บปวดตามเนื้อตามตัวตามข้อ อาการร้อนที่ผิวหนัง เจ็บผิวเมื่อถูกสัมผัส นอนหลับพัผ่อนไม่เพียงพอทำให้อ่อนเพลีย ปกติแล้วแพทย์จะสั่งยาสำหรับอาการหดหู่ซึมเศร้าหรือยาแก้ปวดกล้ามเเนื้อ ซึ่งอาจช่วยบรรเทาอาการได้บ้าง แพทย์บางคนเชื่อว่าอาหารมีส่วนในความเจ็บป่วยนี้ และอาหารบางอย่างอาจทำให้อาการร้ายแรงขึ้นการลดน้ำน้ำตาลและคาร์โบไฮเดรทเป็นส่วนหนึ่งของการบำบัดรักษา แพทย์แนะนำให้ใผู้ป่วยงดเว้นอาหารที่มีสารแคฟเฟอีนแอลกอฮอล์ และให้ออกกำลังกายเบาๆ เป็นประจำทุกวัน